ᱫᱮᱵᱭᱟᱱᱤ ᱨᱟᱡᱽᱠᱩᱢᱟᱨᱚᱱ

ᱫᱮᱵᱭᱟᱱᱤ ᱨᱟᱡᱽᱠᱩᱢᱟᱨᱚᱱ (ᱡᱟᱱᱟᱢ ᱒᱒ ᱡᱩᱱ ᱑᱙᱗᱔) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱟᱠᱴᱨᱮᱥ ᱠᱟᱱᱟᱭ ᱾ ᱱᱩᱭ ᱫᱚ ᱛᱤᱱᱟᱹᱜ ᱜᱟᱱ ᱛᱮᱞᱩᱜᱩ, ᱠᱚᱱᱱᱚᱰᱟ, ᱦᱤᱱᱫᱤ, ᱢᱟᱞᱟᱭᱟᱞᱟᱢ ᱟᱨ ᱵᱟᱸᱜᱽᱞᱟ ᱯᱷᱤᱞᱢ ᱠᱚᱨᱮ ᱦᱚᱸᱭ ᱠᱟ.ᱢ8 ᱟᱠᱟᱫᱟ ᱾

᱑᱙᱙᱖ ᱨᱮ ᱠᱟᱫᱷᱟᱞ ᱠᱚᱴᱟᱭ (Kadhal Kottai), ᱑᱙᱙᱗ ᱨᱮ ᱥᱩᱨᱭᱚᱵᱷᱚᱢᱥᱚᱢ (Suryavamsam) ᱟᱨ ᱒᱐᱐᱐ ᱨᱮ ᱵᱷᱟᱨᱚᱛᱤ (Bharathi) ᱨᱮ ᱟᱡᱟᱜ ᱮᱱᱮᱡ ᱞᱟᱹᱜᱤᱫ ᱛᱮ ᱩᱱᱤ ᱫᱚ ᱡᱚᱛᱚ ᱠᱷᱚᱱ ᱱᱟᱯᱟᱭ ᱟᱠᱴᱨᱮᱥ ᱥᱤᱨᱯᱷᱟᱹᱭ ᱟᱢᱮᱴ ᱟᱠᱟᱫᱼᱟ ᱾ ᱒᱐᱐᱐ ᱥᱮᱨᱢᱟ ᱨᱮ ᱩᱱᱤ ᱫᱚ ᱠᱟᱞᱟᱭᱢᱟᱢᱟᱱᱤ ᱥᱤᱨᱯᱷᱟᱹ ᱛᱮ ᱠᱚ ᱢᱟᱹᱱ ᱦᱟᱞᱟᱝ ᱞᱮᱫᱮᱭᱟ ᱾ ᱒᱐᱐᱒ ᱥᱟᱞ ᱨᱮ ᱟᱡᱟᱜ ᱯᱷᱤᱞᱢ ᱟᱡᱽᱦᱟᱜᱤ (Azhagi) ᱠᱷᱟᱹᱛᱤᱨ ᱛᱮ ᱥᱚᱨᱮᱥ ᱥᱚᱯᱳᱨᱴᱤᱝ ᱟᱠᱴᱨᱮᱥ (Best Supporting Actress) ᱥᱤᱨᱯᱷᱟᱹᱭ ᱟᱢᱮᱴ ᱞᱮᱫᱼᱟ ᱾ ᱒᱐᱐᱓-᱒᱐᱐᱙ ᱨᱮ ᱠᱚᱞᱚᱝᱜᱚᱞ ᱨᱮ ᱠᱟ.ᱢᱤ ᱞᱟᱹᱜᱤᱫ ᱛᱮ ᱩᱱᱤ ᱫᱚ ᱡᱚᱛᱚ ᱠᱷᱚᱱ ᱱᱟᱯᱟᱭ ᱴᱮᱞᱤᱵᱷᱤᱡᱚᱱ ᱮᱠᱴᱨᱮᱥ ᱥᱤᱨᱯᱷᱟ. ᱦᱚᱸᱭ ᱟᱢᱮᱴ ᱞᱮᱫᱟ । ᱙᱐ ᱥᱮᱨᱢᱟ ᱨᱮ ᱢᱤᱫᱴᱮᱱ ᱧᱩᱛᱩᱢᱟᱱ ᱟᱠᱴᱨᱮᱥ ᱠᱟᱱᱟᱭ᱾ ᱩᱱᱤ ᱫᱚ ᱥᱤᱱᱮᱢᱟ ᱟᱨ ᱴᱤᱵᱷᱤ ᱨᱮ ᱟᱡᱟᱜ ᱠᱟᱹᱢᱤ ᱞᱟᱹᱜᱤᱫ ᱛᱮ ᱟᱭᱢᱟ ᱥᱤᱨᱯᱷᱟᱹᱭ ᱟᱢᱮᱴ ᱟᱠᱟᱫᱟ᱾ ᱩᱱᱤ ᱫᱚ ᱵᱟᱨ ᱫᱷᱟᱣ ᱥᱚᱱ ᱴᱤᱵᱷᱤ ᱥᱤᱨᱯᱷᱟᱹ ᱟᱨ ᱥᱤᱨᱯᱷᱟᱹ ᱡᱤ ᱛᱟᱢᱤᱞ ᱥᱤᱨᱯᱷᱟᱹᱭ ᱡᱤᱛᱠᱟᱹᱨ ᱟᱠᱟᱫᱟ ᱾ ᱩᱱᱤ ᱫᱚ ᱒᱐᱑᱗ ᱟᱨ ᱒᱐᱒᱒ ᱨᱮ ᱞᱟᱭᱤᱯᱷᱴᱟᱭᱚᱢ ᱮᱪᱤᱵᱷᱢᱮᱸᱴ ᱥᱤᱨᱯᱷᱟᱹᱭ ᱟᱢᱮᱴ ᱟᱠᱟᱫᱟ ᱾

ᱫᱮᱵᱚᱭᱟᱱᱤ ᱫᱚ 'ᱠᱟᱭᱠᱩᱴᱴᱟᱭ ᱨᱟᱱᱤ' ᱧᱩᱛᱩᱢ ᱛᱮ ᱢᱤᱫ ᱠᱷᱟᱴᱚ ᱯᱷᱤᱞᱢ ᱮ ᱰᱟᱭᱨᱮᱠᱴ ᱟᱠᱟᱫᱟ ᱾

ᱡᱤᱭᱚᱱ
ᱫᱮᱵᱚᱭᱟᱱᱤ ᱫᱚ ᱒᱒ ᱡᱩᱱ ᱑᱙᱗᱔ ᱥᱟᱞᱮ ᱨᱮ ᱢᱩᱢᱵᱟᱭ, ᱢᱚᱦᱟᱨᱟᱥᱴᱨᱚ ᱨᱮ ᱢᱚᱝᱜᱚᱞᱩᱨ ᱨᱤᱱᱤᱡ ᱢᱤᱫ ᱠᱚᱝᱠᱟᱬᱤ ᱵᱟᱵᱟ ᱟᱨ ᱢᱤᱫ ᱢᱟᱞᱟᱭᱟᱞᱤ ᱮᱸᱜᱟᱛ ᱟᱜ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱨᱮᱱ ᱵᱟᱨᱭᱟ ᱠᱚᱢ ᱩᱢᱮᱨ ᱨᱮᱱ ᱵᱚᱭᱦᱟ ᱱᱚᱠᱦᱩᱞ ᱟᱨ ᱢᱚᱭᱩᱨ ᱢᱮᱱᱟᱜ ᱠᱚᱣᱟ᱾ ᱱᱩᱭ ᱫᱚ ᱛᱟᱢᱤᱞ ᱯᱷᱤᱞᱢ ᱤᱱᱰᱚᱥᱴᱨᱤ ᱨᱮ ᱟᱠᱴᱚᱨ ᱟᱨ ᱥᱮᱨᱮᱧ ᱜᱟᱵᱟᱱᱤᱭᱟᱹ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟᱭ, ᱟᱨ ᱱᱩᱭ ᱫᱚ ᱢᱤᱫᱴᱮᱱ ᱱᱟᱣᱟ ᱯᱷᱤᱞᱢ ᱨᱮ ᱟᱡᱟᱜ ᱮᱱᱮᱡ ᱮᱦᱚᱵ ᱞᱮᱫᱟᱭ ᱾

ᱩᱱᱤ ᱫᱚ ᱰᱤᱨᱮᱠᱴᱚᱨ ᱨᱟᱡᱽᱠᱩᱢᱟᱨᱚᱱ ᱥᱟᱶᱮ ᱵᱟᱯᱞᱟ ᱞᱮᱱᱟᱭ, ᱡᱟᱦᱟᱸᱭ ᱥᱟᱶ ᱩᱱᱤ ᱫᱚ ᱟᱭᱢᱟ ᱥᱮᱨᱢᱟ ᱫᱷᱟᱹᱵᱤᱡ ᱠᱤᱪᱷᱩ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫ-ᱟ ᱾ ᱱᱩᱠᱩ ᱵᱟᱱᱟᱨ ᱟᱭᱳ ᱵᱟᱵᱟ ᱫᱚ ᱱᱩᱠᱩᱣᱟᱜ ᱥᱟᱹᱜᱟᱹᱭ ᱵᱟᱭ ᱥᱚᱫᱚᱨ ᱞᱮᱫᱟ, ᱡᱟᱦᱟᱸ ᱫᱚ ᱱᱩᱠᱩ ᱵᱟᱨᱭᱟ ᱫᱚ ᱵᱟᱯᱞᱟ ᱠᱟᱛᱮᱜ ᱠᱚ ᱪᱟᱞᱟᱣ ᱞᱮᱱᱟ ᱟᱨ ᱙ ᱮᱯᱨᱤᱞ ᱒᱐᱐᱑ ᱨᱮ ᱱᱩᱠᱤᱱ ᱫᱚ ᱵᱟᱯᱞᱟ ᱞᱮᱱᱟ ᱠᱤᱱ ᱾ ᱱᱩᱠ8ᱱ ᱨᱮᱱ ᱵᱟᱨᱭᱟ ᱠᱩᱲᱤ ᱜᱤᱫᱽᱨᱟ. ᱢᱮᱱᱟᱜ ᱠᱤᱱᱟ, ᱤᱱᱤᱭᱟ ᱟᱨ ᱯᱨᱤᱭᱚᱝᱠᱟ ᱾

ᱠᱮᱨᱤᱭᱚᱨ
ᱫᱮᱵᱚᱭᱟᱱᱤ ᱫᱚ ᱦᱤᱱᱫᱤ ᱯᱷᱤᱞᱢ ᱠᱳᱭᱮᱞ ᱠᱷᱚᱱ ᱟᱡᱟᱜ ᱠᱮᱨᱤᱭᱚᱨ ᱮ ᱮᱛᱚᱦᱚᱵ ᱞᱮᱫ-ᱟ, ᱡᱟᱦᱟᱸ ᱫᱚ ᱛᱟᱭᱚᱢ ᱛᱮ ᱯᱨᱚᱰᱚᱠᱥᱚᱱ ᱛᱷᱚᱠ ᱨᱮ ᱵᱚᱫᱚᱞ ᱞᱮᱱᱟ ᱾ ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱵᱚᱝᱜᱟ ᱯᱷᱤᱞᱢ ᱥᱷᱟᱛ ᱯᱳᱱᱪᱳᱢᱤ (᱑᱙᱙᱓) ᱨᱮ ᱠᱟ. ᱢᱟᱞᱟᱭᱟᱞᱟᱢ ᱯᱷᱤᱞᱢ ᱨᱮ ᱠᱤᱱᱱᱟᱨᱤᱯᱩᱡᱷᱟᱭᱳᱨᱚᱢ (᱑᱙᱙᱔) ᱞᱮᱠᱟᱛᱮ ᱢᱩᱬᱩᱛ ᱨᱳᱞ ᱨᱮ ᱠᱟ.ᱢᱤ ᱠᱟᱛᱮ ᱥᱟᱢᱟᱝ ᱨᱮ ᱮᱛᱚᱦᱚᱵ ᱠᱮᱫ ᱛᱟᱭᱚᱢ ᱢᱟᱨᱟᱴᱷᱤ ᱯᱷᱤᱞᱢ ᱨᱮ ᱦᱚᱸ ᱠᱟ.ᱢᱤ ᱟᱠᱟᱫᱟᱭ ᱾

ᱫᱮᱵᱚᱭᱟᱱᱤ ᱫᱚ ᱑᱙᱙᱕ ᱥᱟᱞ ᱨᱮ Thotta Chinungi ᱯᱷᱤᱞᱢ ᱨᱮ ᱠᱟ.ᱢᱤ ᱞᱮᱱᱟᱭ । ᱑᱙᱙᱖ ᱥᱮᱨᱢᱟ ᱨᱮ ᱠᱷᱟᱫᱚᱞ ᱠᱳᱴᱟᱭ ᱯᱷᱤᱞᱢ ᱛᱮ ᱩᱱᱤ ᱫᱚ ᱟᱹᱰᱤ ᱧᱩᱛᱩᱢᱟᱱ ᱮᱱᱮᱡᱤᱭᱟ. ᱚᱜᱟᱛᱷᱤᱭᱟᱱ ᱤᱫᱤ ᱛᱮ ᱛᱮᱭᱟᱨ ᱟᱠᱟᱱ ᱱᱚᱶᱟ ᱯᱷᱤᱞᱢ ᱨᱮ ᱩᱱᱤ ᱫᱚ ᱚᱡᱤᱛ ᱟᱜ ᱥᱟᱶᱛᱮ ᱠᱟ.ᱢᱤ ᱞᱮᱭᱟ । ᱱᱚᱶᱟ ᱯᱷᱤᱞᱢ ᱫᱚ ᱧᱮᱧᱮᱞᱤᱭᱟᱹ ᱠᱚᱣᱟᱜ ᱥᱟᱨᱦᱟᱣ ᱧᱟᱢ ᱞᱮᱫᱼᱟ ᱾ ᱱᱚᱶᱟ ᱯᱷᱤᱞᱢ ᱛᱮ ᱫᱮᱵᱚᱭᱟᱱᱤ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮᱱ ᱡᱚᱛᱚ ᱠᱷᱚᱱ ᱢᱟᱨᱟᱝ ᱟᱠᱴᱨᱮᱥ ᱞᱮᱠᱟᱛᱮ ᱠᱚ ᱵᱟᱪᱷᱚᱱ ᱠᱮᱫᱮᱭᱟ ᱾ ᱛᱟᱭᱚᱢ ᱫᱮᱵᱭᱟᱬᱤ ᱫᱚ ᱟᱭᱢᱟ ᱯᱷᱤᱞᱢ ᱨᱮ ᱠᱟ.ᱢᱤ ᱞᱮᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ